Harry Belafonte

Harold George Harry Belafonte (Harlem, New York, 1927ko martxoaren 1a - Manhattan, New York, 2023ko apirilaren 25a) estatubatuar abeslari, aktore eta Giza Eskubideen aldeko borrokalaria izan zen.

 Bizitza 
Arte dramatikoa ikasi zuen Dramatic Workshop eskolan, eta Tony sari bat irabazi zuen 1953an John Murray Anderson´s Almanac obran egindako lanagatik. 1956an, Calypso diskoa grabatu zuen, eta milioi bat kopia saldu zituen: kopuru hori saltzea lortu zuen lehen abeslaria izan zen. Folk musika egin zuen batez ere, eta erritmo etnikoen aitzindaria izan zen. Banana boat song (Day-O izenaz ezagunagoa) eta Farewell Jamaica haren kantarik ospetsuenak dira. Aktore gisa, zenbait filmetan parte hartu zuen, hala nola Bright Road (1953) eta Carmen Jones (1954) filmetan. Afrikako gosearen kontrako We Are the World diskoan abestu zuen, eta Grammy saria jaso zuen 1985ean lan horrengatik. 1987an, UNICEFen enbaxadore izendatu zuten. Gainera, apartheidaren kontrako disko bat grabatu zuen: Paradise in Ganzankulu (1988).

 Erreferentziak 

Kategoria:Newyorkarrak
Kategoria:Ameriketako Estatu Batuetako aktoreak
Kategoria:Ameriketako Estatu Batuetako abeslariak
Kategoria:Gizabanako humanitarioak
Kategoria:Kennedy Sarien irabazleak
Kategoria:World music
Kategoria:Ameriketako Estatu Batuetako Artearen dominadunak
Kategoria:Bigarren Mundu Gerrako Ameriketako Estatu Batuetako Itsas Armadako pertsonala
Kategoria:Tony Saria irabazi dutenak
Kategoria:Bihotz-gutxiegitasunaren ondorioz hildakoak